open-index/open-wikipedia-markdown huggingface dataset:
Jegor Strojev

**Jegor Semjonovitš Strojev** (, s. 25. helmikuuta 1937) on venäläinen poliitikko. Hän oli NKP:n keskuskomitean jäsen vuodesta 1986 ja sihteeri 1989–1991, politbyroon jäsen vuonna 1991. Sittemmin hän oli Orjolin alueen hallintojohtaja 1993–1996, Venäjän liittoneuvoston eli parlamentin ylähuoneen puhemies 1996–2001 ja  Orjolin alueen kuvernööri 1996–2009.

Strojev liittyi loppuvuodesta 2005 Yhtenäinen Venäjä -puolueen jäseneksi. 16. helmikuussa 2009 presidentti Dmitri Medvedev myönsi hänelle eron kesken kauden kuvernöörin tehtävistä talousepäselvyyksien vuoksi, muotoilulla "omasta pyynnöstään."
Strojev nimitettiin uudelleen Orjolin alueen edustajaksi liittoneuvostoon maaliskuussa 2009.

## Lähteet

## Aiheesta muualla
Gondwanan lapset

**Gondwanan lapset** on Alexis Kourosin 1997 julkaistu saturomaani. Teos voitti Finlandia Junior -palkinnon vuonna 1997. Palkinto jaettiin tuolloin ensimmäisen kerran. 

Teoksen on kuvittanut venäläissyntyinen Alexander Reichstein. Kuvissa yhdistyvät valokuvat ja grafiikka. Kuvien pohjana ovat valokuvat kivistä ja kallioista. 

Kirjan päähenkilö on pieni linnunpoika, joka syntyy Gondwanan alkumantereeseen kuuluvalla pienellä saarella. Se on täynnä kysymyksiä ja etsii omaa tietään ja tapaa erilaisia eläimiä tuolla saarella. Jokaisella vastaantulijalla on omalaatuinen filosofiansa, mutta ne eivät tyydytä pientä kyselijää.

## Lähteet
Tyttö ja kosija

**Tyttö ja kosija** (*Meet Me in St. Louis*) on Vincente Minnellin ohjaama yhdysvaltalainen musikaalielokuva vuodelta 1944. Pääosaa näytteli Judy Garland. Se oli Minnellin ja Garlandin ensimmäinen yhteinen elokuva ja he avioituivat seuraavana vuonna.

## Rooleissa

## Palkinnot
Voitetut Oscar-palkinnot:
*parhaan lapsinäyttelijän erikoispalkinto – Margaret O'Brien
## Myöhempi arvostus
*[[The New York Times]]in* kriitikot valitsivat *Tytön ja kosijan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
Reinhard Häfner

** Reinhard Häfner ** (2. helmikuuta 1952 Sonneberg – 24. lokakuuta 2016 Dresden) oli saksalainen jalkapallovalmentaja ja keskikenttäpelaaja.

Häfner aloitti jalkapallon kotikaupunkinsa *BSG Motor Sonnebergissä*. Hän siirtyi juniorina FC Rot-Weiss Erfurtiin, jonka edustusjoukkueeseen hän nousi 1970. Vuotta myöhemmin Häfner siirtyi Dynamo Dresdeniin, jossa hän pelasi uransa loppuun asti. Hän pelasi uransa aikana 391 DDR-Oberligan ottelua, joista 366 Dynamossa. Hän oli Dynamon toiseksi eniten otteluita pelannut pelaaja Hans-Jürgen Dörnerin jälkeen ja DDR-Oberligan tilastoissa hän oli viidentenä. Häfner voitti Dresdenissä neljä mestaruutta ja cupia. 

Häfner pelasi DDR:n maajoukkueessa 54 maaottelua ja hän oli myös mukana voittamassa olympiakultaa Montrealissa 1976 ja pronssia Münchenissä 1972.

Huhtikuussa 1990 Häfneristä tuli Dynamo Dresdenin päävalmentaja. Viikkoa myöhemmin Dynamo voitti kahdeksannen liiga- ja seitsemännen cupmestaruutensa. Seuraavalla kaudella hän johdatti Dynamon toiselle sijalle vaikka menetti ennen useita tähtipelaajiaan kuten Ulf Kirstenin ja Matthias Sammerin. Kausi oli DDR-Oberligan viimeinen ja sijoitus takasi Dynamolle pääsyn Bundesliigaan Saksan jälleenyhdistyttyä. Menestyksestä huolimatta Häfner erotettiin kesäkuussa 1991. Vuosina 1993–1996 Häfner valmensi 2. Bundesligassa Chemnitzeriä.

## Lähteet
Rodan

**Rodan** on Tohon kehittämä lentoliskoa muistuttava hirviö. Se esiintyy muutamissa Godzilla-elokuvissa kuten . Sillä on myös oma elokuva Rodan, jossa Rodan esiintyi ensimmäistä kertaa. Elokuvassa Ghidorah The three headed monster Rodan taisteli aluksi Godzillaa vastaan, mutta lopulta Rodan yhdisti voimansa Godzillan ja Mothran kanssa, taisteluun Ghidorahia vastaan. Tästä lähtien Rodan on lähes aina taistellut Godzillan puolella.
Natalja Lavrova

**Natalja Aleksandrovna Lavrova** (, 4. elokuuta 1984 Penza – 23. huhtikuuta 2010) oli venäläinen rytminen voimistelija. Hän voitti olympiakultaa kesäolympialaisissa 2000 ja 2004. Myöhemmin hän toimi valmentajana seura- ja maajoukkuetasolla.

Lavrova kuoli 25-vuotiaana 23. huhtikuuta 2010 Penzan lähellä sattuneessa auto-onnettomuudessa, jossa hänen sisarensa ajama auto joutui kolariin toisen auton kanssa. Lavrova ja hänen sisarensa kuolivat onnettomuudessa heti.

## Lähteet
Pelon tunne

**Pelon tunne** (*Taste of Fear*, Yhdysvalloissa  *Scream of Fear*) on Seth Holtin ohjaama brittiläinen kauhuelokuva vuodelta 1961. Sen tuotti Hammer Film Productions.

## Tarina

Elokuva alkaa Genevessä kun Penny Applebyn (Susan Strasberg) hukkunut ruumis nostetaan järvestä viranomaisten toimesta.  Seuraavaksi leikataan kohtaukseen Rivieralla jossa Penny onkin pyörätuoliin sidottuna äitipuolensa (Ann Todd) luona käymässä.

Tytön isä (Fred Johnson) on poissa, mutta yhtäkkiä tyttö näkeekin hänet eri paikoissa mutta kukaan muu ei näekään.  Hän alkaa tuntea hyytävää pelkoa: onko hänen järkensä katoamassa?

Äitipuolesta ei ole apua ja paikalla oleva lääkärikin (Christopher Lee) käyttäytyy salamyhkäisesti...

Lopuksi paljastuu että kysymyksessä on perintöön liittyvä rikos: tyttö ja hänen isänsä ovat joutuneet äitipuolen murhaamiksi ja tytön ystävä esiintyy tämän hahmossa selvittääkseen rikoksen.

## Rooleissa

Actors-studion perustajan, metodinäyttelemisen kantaviin voimiin kuuluneen Lee Strasbergin tytär Susan Strasberg tekee tässä ensiroolissaan vakuuttavaa työtä, mitä vain vahvistaa Seth Holtin osaava ohjaajanote.

Elokuvassa nähdään harvinaisesti myös Christopher Lee hyvän miehen osassa.  

Elokuva onkin vakuuttava näyttö kahden vasta-alkajan - ohjaajan ja naispääosan esittäjän - taidoista ja lupaus loistavasta tulevaisuudesta, joskin Holtin uralla tämä jäi tähdenlennoksi hänen kuoltuaan vain hiukan myöhemmin.

## Lähteet

## Aiheesta muualla
* Elokuvan arvostelu Elitistissä
N-fenyyliantraniilihappo

**N-fenyyliantraniilihappo** eli **fenaamihappo** on aromaattinen orgaaninen yhdiste ja antraniilihapon johdannainen. Yhdistettä käytetään redox-indikaattorina. Eräät särkylääkkeet sisältävät N-fenyyliantraniilihapon rakenteen. Tällaisia ovat esimerkiksi mefenaamihappo, tolfenaamihappo, flufenaamihappo ja meklofenaamihappo.

## Valmistus
N-fenyyliantraniilihappoa voidaan valmistaa aniliinista ja 2-klooribentsoehaposta emäksisissä olosuhteissa. Katalyyttinä reaktiossa toimii kupari(I)oksidi.

## Käyttö
N-fenyyliantraniilihappoa käytetään redox-indikaattorina hapetus-pelkistystitrauksissa. Yhdisteen pelkistynyt muoto on väritön ja hapettunut muoto violetti. Indikaattoria käytetään esimerkiksi määritettäessä Fe2+-pitoisuuksia cerimetrisesti. N-fenyyliantraniilihappo soveltuu käytettäväksi indikaattorina myös hapettimen ollessa kromaatti- tai vanadiiniliuos.

N-fenyyliantraniilihappo kondensoituu lämmitettynä väkevän rikkihapon läsnä ollessa akridoniksi.

## Lähteet

## Aiheesta muualla
* N-fenyyliantraniilihapon käyttöturvallisuustiedote, Sigma Aldrich, viitattu 31.5.2018.
Krupki

**Krupki** (, ) on pieni kaupunki Minskin alueen koillisreunalla Valko-Venäjällä ja samanniminen maaseutuvaltainen piiri (). Vuoden 2009 väestönlaskennan mukaan hallintopiirissä asui 26&nbsp;522 henkeä. Heistä kaupunkilaisiksi tilastoitiin Krupkin kaupungin väestö (8&nbsp;675 as.) ja kahden kaupunkimaisessa taajaman asukkaat: Bobr (1&nbsp;118 as.) H’alopenitšy (1&nbsp;495 as.) ihmistä.

## Liikenne

Minskistä itään Oršaan vievä junarata kulkee Krupkin piirin läpi, ja Minskin lähiliikenteen junat pysähtyvät kaupungissa ja muutamilla muillakin piirin seisakkeilla. Junan ohella Minskistä pääsee kaupunkiin sujuvasti Valko-Venäjän läpi moottoritienä kulkevaa Varsova-Brest-Minsk-Orša-Moskova-valtatietä M1 (E30), joka ohittaa Krupkin keskustan vain 3 kilometrin päästä pohjoisesta. Kaupunkiin suoraan johtava kantatie P19 erkanee M1 valtatiestä 11 kilometriä Krupkin länsipuolella.

## Tunnettuja asukkaita
Muun muassa neuvostokosmonautti ja Neuvostoliiton sankari V. V. Kovaljonok () oli kotoisin Valko-Venäjän Krupkista.

## Lähteet

## Aiheesta muualla
* Lyhyt kuvaus kaupungista (BYcity.org) 
* Крупский район - Lyhyesti piiristä ja taajamista  (dorogiby.info)
* Kaupunkikartta (BYcity.org) 
* Krupkin piirin kartta  
* Kolmas kaupunkikartta  
* Wikimapia karttalinkki kaupunkiin, vähän selityksiä kohteille, mahdollisesti  tai 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Krupkin aseman aikataulut (Valko-Venäjän rautateiden Minskin osasto) 
* Maakunnan viralliset Krupkin sivut piirille  
* Valokuvia Krupkin piiristä (razima.org) 
* Krupkin piiriin keskittynyt portaali (krupki.by)  
* Valko-Venäjän Ilmatieteen laitoksen sääennuste kaupunkiin 
* Toinen sääennuste kaupunkiin
Ben 10: Ultimate Alien

**Ben 10: Ultimate Alien** on Man of Action -ryhmän luoma yhdysvaltalainen animaatiosarja, jonka tuotti Cartoon Network Studios. Sarja alkoi Yhdysvalloissa huhtikuussa 2010 Cartoon Networkilla.

## Juoni

Ben 10: Ultimate Alien on spin-off sarja Ben 10: Alien Forcesta, jossa tarina jatkaa Benin elämää 16-vuotiaana. Hän seikkailee edelleen serkkunsa Gwenin ja Kevinin kanssa. Tällä kertaa Omnitrix-ranneke on tuhottu ja Benin täytyy oppia käyttämään uutta ranneketta Ultimatrixia. Uuden rannekkeen myötä hän voi käyttää uusia supersankariolentoja ja käyttää vanhoja olentoja niiden ultimateversioina.

Vilgaxin tuhoamisen jälkeen nuori ihailija Jimmy Jones paljastaa Benin salaisen henkilöllisyyden koko maailmalle. Tämä johtaa uuteen elämäntyyliin, kun Benin täytyy sopeutua elämään pakkomielteisten fanien ja skeptikkojen kanssa. Samalla hän taistelee edelleen muukalaisolentoja vastaan ja etsii viittä olentoa Aggregorin käskystä.

## Päähahmot
***Ben Tennyson** on 16-vuotias poika ja täyttää sankarin roolinsa isoisänsä Maxin kadottua. Uudistetun Ultimatrixin avulla hänellä on nyt käytössä vanhojen päivitettyjen olentojen lisäksi uudenlaisia muukalaisolentoja.

***Gwen Tennyson** on 16-vuotias tyttö ja on jo lahjakas taitojensa käyttämisessä. Hänellä on sarjassa myös uusi, punainen paita.

***Kevin Levin** on 17-vuotias poika ja taas ihminen. Kevinillä on myös uusi ajoneuvo, Rustbucket-suihkukone.

***Julie Yamamoto** on 16-vuotias tyttö ja nykyään Benin tyttöystävä. Hänellä on lemmikkinä pieni koiran tapainen Mechomorph-olio nimeltä Ship.

***Max Tennyson**

### Benin uudet muukalaisolennot
***Ultimate Big Chill**
***Ultimate Echo Echo**
***Ultimate Humongousaur**
***Ultimate Cannonbolt**
***Ultimate Spidermonkey**
***Ultimate Swampfire**
***ULtimate Wildmutt**
***Nanomech**
***Water Hazard**
***Terraspin**
***NRG**
***Armadrillo**
***Ampfibian**
***FastTrack**
***Clockwork**
***ChamAlien**
***Eatle**

### Viholliset
***Aggregor**
***SevenSeven**
***Vulkanus**
***Charmcaster**
***Forever Knights**
***Rojo**
***Zombozo**
***Will Harangue**
***Dr. Animo**
***Psyphon**

## Äänirooleissa

## Aiheesta muualla
* Voice Chasers
Smoltti

**Smoltti** on lohen tai taimenen joesta mereen vaeltava poikanen. Vaelluspoikaseksi muuttuvassa kalassa tapahtuu fysiologisia muutoksia, joiden avulla esimerkiksi lohi sopeutuu meriolosuhteisiin elettyään siihen asti makeassa vedessä.  Joessa eläviä lohikalan poikasia kutsutaan jokipoikasiksi. Nuori lohi ja taimen elää synnyinjoessaan 2−3 vuotta, jonka jälkeen se vaeltaa smolttina mereen (merilohi ja meritaimen) tai järveen (järvilohi ja järvitaimen).  Meri- tai järvivaelluksen alussa nuoret lohet käyttävät vielä jonkin aikaa pintahyönteisiä ja vesiselkärangattomia ravinnokseen, mutta noin 25 sentin koosta alkaen enimmäkseen kalaa. 

## Lähteet
Captain Beyond

**Captain Beyond** oli yhdysvaltalainen vuonna 1971 perustettu progressiivinen hard rock -yhtye. Yhtyeen alkuperäiset jäsenet tulivat varsin maineikkaista yhtyeistä kuten Iron Butterfly ja Deep Purple. Vaikka yhtye ei saanut juurikaan kaupallista menestystä aktiivivuosinaan, on se nauttinut kasvavaa kulttisuosiota vielä nykyäänkin.

## Historia

Iron Butterflyn hajottua vuonna 1971 kitaristi Larry "Rhino" Reinhardt ja basisti Lee Dorman mukanaan Johnny Winterin yhtyeen rumpali Bobby Caldwell perustivat Captain Beyondin. Laulajaksi he ottivat alkuperäisessä Deep Purplessa laulaneen Rod Evansin. Levytyssopimuksen yhtye sai Capricorn Recordsilta, ja ensimmäinen albumi *Captain Beyond* julkaistiin vuonna 1972. Capricorn Records oli keskittynyt southern rock -artisteihin ja yhtyeisiin, ja tästä syystä Captain Beyondin proge- ja hard rock -vaikutteinen albumi jäi yhtiössä vähälle huomiolle. Vuoden 1972 lopulla Bobby Caldwell erosi yhtyeestä.

Vuosien 1972 ja 1973 aikana yhtye kärsi monista miehistönvaihdoksista, ja lisäksi Rod Evans erosi toisen albumin levyttämisen aikana, mutta palasi kuitenkin vielä ennen albumin julkaisua. Toisella albumilla *Sufficiently Breathless* yhtyettä oli laajennettu kosketinsoittajalla sekä perkussionistilla. Musiikillisesti albumi oli esikoislevyä kevyempi. Albumin julkaisun jälkeen yhtyeen alkuperäinen kokoonpano palasi yhteen ja teki kiertueen loppuvuonna 1973, kunnes hajosi laulaja Rod Evansin lähdettyä lopullisesti yhtyeestä.

Vuonna 1976 Reinhardt, Dorman ja Caldwell kokosivat yhtyeen uudelleen Warner Bros -yhtiön kiinnostuttua ja laulajaksi tuli Willy Daffern. Yhtye julkaisi albumin *Dawn Explosion* vuonna 1977. Albumi ei aiempien albumien tapaan menestynyt, ja yhtye hajosi jälleen vuonna 1978. Basisti Lee Dormanin mukaan yhtye kärsi huonosta manageroinnista, joka näkyi mm. keikkojen vähyydessä.

Reinhardt ja Caldwell herättivät Captain Beyondin henkiin jälleen vuonna 1998. Yhtye teki kiertueita vuosina 1999–2002 ja levytti ep:n *Night Train Calling*, joka julkaistiin vuonna 2000. Ruotsalainen Record Heaven -levy-yhtiö julkaisi vuonna 1999 tribuuttialbumin *Thousand Days Of Yesterday*, jolla eri yhtyeet soittavat Captain Beyondin kappaleita. Vuodesta 2002 eteenpäin yhtye on ollut tauolla.

## Muusikot

*Rod Evans: laulu (1971–1973)
*Larry "Rhino" Reinhardt: kitara (1971–1973, 1976–1978, 1998–2002)
*Lee Dorman: basso (1971–1973, 1976–1978)
*Bobby Caldwell: rummut (1971–1973, 1976–1978, 1998–2002)
*Brian Glascock: rummut (1972–1973)
*Reese Wynans: kosketinsoittimet (1973)
*Guille Carcia: perkussiot (1973)
*Marty Rodriguez: rummut (1973)
*Willy Daffern: laulu (1976–1978)
*Jimi Interval: laulu (1998–2002)
*Dan Frye: kosketinsoittimet (1998–2002)
*Jeff Artabasy: basso (1998–2002)

## Diskografia

**[[Captain Beyond (albumi)|Captain Beyond]]* 1972
**[[Sufficiently Breathless]]* 1973
**[[Dawn Explosion]]* 1977
**[[Night Train Calling]]* (ep) 2000 
**[[Far Beyond a Distant Sun - Live in Arlington Texas]]* (1973) 2002
 
## Lähteet

## Aiheesta muualla
*Epävirallinen sivusto 
*Captain Beyond Deep Purple.net sivustolla
Piispanmäki

**Piispanmäki** on Kokkolan pohjoisosassa sijaitseva kylä. Piispanmäen katkaisee Valtatie 8. 

Piispanmäki sijaitsee noin 2,1 km kaupungin keskustasta. Sinne valmistuu vuonna 2025 monitoimitalo, johin tulee koulu ja päiväkoti. Samaan aikaan alueen liikenneyhteyksiä parannetaan kiertoliittymän avulla.

## Lähteet
Vitsari

**Vitsari** on Kokkolassa sijaitseva kylä. Vitsarista on noin 2,8 km lännen suunnalla sijaitsevaan Kokkolan keskustaajamaan. Vitsari sijaitsee Piispansuoran varrella, ja sinne pääsee paikallisliikenteen busseilla 1 ja 5.
Rimmi (Kokkola)

**Rimmi** on Kokkolassa sijaitseva kylä. Se on entisen Kokkolan pohjoisin kylä, sillä se sijaitsee Kokkolan ja Kälviän rajalla. Rimmiin johtaa Valtatie 8 ja aluetta palvelee paikallisliikenteen bussi 1. Rimmistä on 7,8 km Kokkolan ydinkeskustaan. Rimmissä on ollut myös rautatieasema, mutta se lakkautettiin vuonna 1980.
Feargal Sharkey

**Feargal Sharkey** (s. 13. elokuuta 1958) on irlantilainen laulaja, joka oli The Undertones -yhtyeen laulaja. Hän jätti yhtyeen vuonna 1983 ja aloitti kohtalaisen menestyksekkään soolouransa.

Feargal Sharkey ei ole levyttänyt eikä esiintynyt julkisesti vuoden 1991 jälkeen. Hän on toiminut musiikkibisneksessä muusikkouran jälkeisen ajan.

## Lähteet
National Film Registry

**National Film Registry** ("Kansallinen elokuvaluettelo") ei koostu Yhdysvaltain parhaista elokuvista, vaan pikemmin niistä, joilla on "pysyvä merkitys Amerikan kulttuurille. Ne heijastavat meitä kansakuntana", ilmoitti luettelon tekoon vaikuttava raati.

Vuonna 1988 perustettu **National Film Preservation Board** -raati toimii kongressin kirjastonhoitajan neuvonantajana elokuvien säilyttämisen ja kansalliseen elokuvaluetteloon vuosittain valittavien elokuvien suhteen. Raadissa oli 13 henkeä vuonna 1988 ja 44 henkeä (joista 22 varalla) vuonna 2015. Kongressi on vahvistanut raadin toimivallan vuosina 1992, 1996, 2005, 2008 ja 2016.

Vuonna 1996 kongressi perusti **National Film Preservation Foundation** -säätiön. Se sai vuosittain valtiolta 250&nbsp;000 dollaria, jota säätiö kutsuu nimellä "vuotuinen valtuutus". Lisärahaa säätiö keräsi yksityiseltä taholta. Edellisten lisäksi vuosina 2005–2009 valtion vuosittainen tuki säätiölle nimenomaan elokuvien säilyttämistä varten oli 530&nbsp;000 dollaria. Sen pitäisi mennä apurahoina kymmenille arkistoille.

Listalle hyväksytään vuosittain enintään 25 elokuvaa, jotka ovat "kulttuurillisesti, historiallisesti tai esteettisesti merkittäviä". Niiden tulee kuvastaa yhdysvaltalaisen elokuvan koko kirjoa ja elokuvaperinnettä. Ehdokkaiksi kelpaavat vähintään kymmenen vuotta vanhat elokuvat. Vuoden 2021 äänestykseen yleisö lähetti valittavaksi 6100 elokuvanimeä.

Elokuvaluettelon pääpaino on palkintoja voittaneilla ja teatteriesityksiin päässeillä filmeillä, kuten Hollywood-klassikkoilla,  mutta luettelosta löytyy myös tekijänoikeussuojaa vailla olevia elokuvia, uutis-, mykkä- ja lyhytfilmejä, elokuvasarjoja, kotielokuvia, dokumentteja, independent-tuotantoa, tv-elokuvia, musiikkivideoita ja kokeellisia filmejä. Joulukuussa 2021 luettelossa oli 825 elokuvaa.

## Elokuvat

Ensimmäisessä erässä vuonna 1989 National Film Registryyn valittiin elokuvat suuren yleisön antamien ehdotusten pohjalta. Valituksi tulivat:

Kongressin kirjastonhoitaja, James H. Billington, pääsi tiputtamaan yleisön ehdokkaita ja laittamaan tilalle omia suosikkejaan. Hänen mieltymyksensä Parksin "The Learning Tree" -elokuvaan sai jotkut epäilemään, että se oli yksi niistä, jotka hän oli lisännyt listaan. Billingtonin mukaan puolet kaikista ennen vuotta 1950 tehdyistä amerikkalaisista elokuvista ja 80 prosenttia ennen vuotta 1920 tehdyistä on menetetty laiminlyönnin, väärinkäytön ja nitraattia sisältäneiden elokuvien huononemisen vuoksi.

## Lähteet

## Aiheesta muualla
* National Film Registryn kotisivut
Steinar Hoen

**Steinar Hoen** (s. 8. helmikuuta 1971) on entinen norjalainen korkeushyppääjä. Hän edusti uransa ajan IK Tjalvea.

Hoen voitti Euroopan mestaruuden Helsingissä 1994. Hoenin ennätys on heinäkuussa 1997 Oslossa hypätty 236 senttiä, mikä on Norjan ennätys.

## Lähteet
* 

### Viitteet
Heinz-Steyer-Stadion

**Heinz-Steyer-Stadion** on jalkapalloon ja yleisurheiluun rakennettu kenttä. Se toimii nykyisin Dresdner SC ja Dresden Monarchsin kotikenttänä. Myös Dynamo Dresden on käyttänyt kenttää.

Stadion valmistui vuonna 1919. Sen yleisöennätys tehtiin vuonna 1936, jolloin 65&nbsp;000 katsojaa seurasi Saksan ja Tšekkoslovakian välistä ottelua.

## Lähteet
Waste ’em All

__NOTOC__
**Waste ’em All** on yhdysvaltalaisen thrash metal/crossover thrash -yhtye Municipal Wasten ensimmäinen studioalbumi. Se julkaistiin vuonna 2003 levymerkillä Six Weeks Records.

## Kappaleet
#
#
#
#
#
#
#
#
#
#
#
#
#
#
#
#

## Kokoonpano
### Yhtye
* Tony – laulu
* Ryan – kitara
* Andy – bassokitara
* Brandon – rummut

### Tuotanto
* Mark Miley – tuottaja
* Brien White – grafiikka

## Aiheesta muualla
* 
* ''Waste ’em All'' discogs.com -sivustolla
Lumosiivet

**Lumosiivet** (Uraniidae) on  mittarimaisten perhosten yläheimoon kuuluva perhosheimo. Lajeja tunnetaan yhdeksässäkymmenessä suvussa yhteensä noin 700. Europassa esiintyy vain yksi laji, *[[Eversmannia exornata]]*.

Lumosiipien levinneisyys kattaa maapallon trooppiset alueet. Ne ovat leveäsiipisiä ja kapearuumiisia perhosia, joiden koko vaihtelee pienestä erittäin suureen. Siipisuonitus on heimolle ominainen ja takasiiven takareuna on monilla lajeilla teräväkulmainen tai liuskoittunut. Pistesilmät ovat pienet tai puuttuvat, mutta pään chaetosemat ovat hyvin kehittyneet. Useimmista muista mittarimaisista perhosista poiketen lajit suvuissa *[[Alcides (suku)|Alcides]]*, *[[Chrysiridia]]* ja *[[Urania (suku)|Urania]]* ovat päiväaktiiviisia, minkä vuoksi niitä voi erehtyä pitämään varsinaisina päiväperhosina. Yöaktiiviset lajit lentävät valolle. Lepäävät perhoset pitävät siipiään levällään, ja erityisesti etu- ja takasiipien väli on tällöin suuri. Heimon perhoset ovat usein värikkäitä, metallinkiiltoisia ja suurikokoisia, minkä vuoksi ne ovat myös suosittuja keräilykohteita. Värikkyyden varsinainen tarkoitus on varoittaa lajien myrkyllisyydestä. Eri sukupuolten välillä on merkittävä ero tympanaalielinten rakenteessa ja sijainnissa.

Toukat elävät vapaasti ravintokasvilla ja koteloituvat maahan, karikkeen joukkoon.

Tunnettuja lajeja ovat mm. *[[Alcides metaurus]]*, *[[Chrysiridia rhipheus]]*, *[[Lyssa zampa]]*, *[[Urania fulgens]]* sekä sukupuuttoon hävinnyt *[[Urania sloanus]]*.

## Lähteet

## Aiheesta muualla
*Markku Savela: Uraniidae
*Australian Uraniidae 
*Moths of Borneo: Uraniidae
Latin Kings

**Latin Kings** on vaikutusvaltainen yhdysvaltalainen katujengi. Se sai alkunsa 1940-luvulla Chicagossa. 

Latin Kingsin on sanottu olevan suurin ja järjestäytynein latinalaisamerikkalainen katujengi Yhdysvalloissa. Vuoden 1940 jälkeen useita nuoria puertoricolaisia pohjoisesta ja myöhemmin meksikolaisia etelästä on järjestäytynyt suojellakseen yhteisöjä. 

Katujengin alkuperäinen ajatus oli yhdistää kaikki latinot osaksi yhteistä taistelua sortoa, rasismia ja ennakkoluuloja vastaan, joita latinomaahanmuuttajat olivat kokeneet, sekä auttaa toisiaan ongelman ratkaisemiseksi. Näin ollen nimi ”Latin Kings and Queens” on viittaus kaikkiin latinoperinnön jäseniin. He ovat järjestäytynyt etujoukko yhteisössään.

Kuten Black Panthersista ja Young Lordsista sekä monista muista jengeistä, jotka olivat taistelleet sosiaalisia vääryyksiä ja poliittista vaikutusvaltaa vastaan, myös Latin Kingsistä tuli rikkinäinen liike. Se menetti kosketuksen juuriinsa ja kasvoi yhdeksi Yhdysvaltojen suurimmista rikollisjoukoista. Jengin toimintaan tuli rikoksia, mukaan lukien murhia, huumekauppaa, ryöstöjä sekä muuta järjestäytynyttä rikollisuutta.
Vitikka

**Vitikka** on Kokkolassa sijaitseva kylä. Vitikasta Kokkolan ydinkeskustaan on noin 3,6 kilometriä. Rimmi on Vitikan pohjoinen naapurikylä.

## Liikenneyhteydet
Vitikkaan pääsee Kokkolan liikenteen linjoilla 1 ja 5.
Rödsö

**Rödsö** on Kokkolan läntisellä puolella sijaitseva maalaiskylä. Rödsössä sijaitsee Rödsön vanha koulu. Koulu myytiin vuonna 2020 neljälle paikalliselle yrittäjäperheelle.

Perhonjoki kulkee kylän läpi. Siellä on uimaranta.

## Lähteet
Freedom Rock

**Freedom Rock** on ruotsalaisen rock -yhtye H.E.A.Tin toinen studioalbumi, joka julkaistiin 21. huhtikuuta 2010 Japanissa, 12. toukokuuta 2010 pohjoisessa Euroopassa (Suomi, Ruotsi, Norja, Tanska, Islanti ja Venäjä) ja 28. toukokuuta 2010 lopussa Euroopassa. Nauhoitukset albumia varten aloitettiin marraskuun 2009 alussa ja albumi viimeisteltiin maaliskuun 2010 alussa. Albumin nimi tulee yhden tuottajan lausahduksesta, kun H.E.A.T oli studiossa nauhoittamassa albumia, niin yhtyeen jäsenille oli aina vaikeaa kuvailla musiikkiaan. Yksi tuottaja sanoi, että tämä on Freedom Rockia (=vapausrockia). Yhtye julkaisi uudet kotisivut albumin kunniaksi.

Albumilta julkaistiin uusi single ”Beg, Beg, Beg”. Japanin versiolla julkaistiin kaksi bonuskappaletta ”Tonight” ja ”Living in a Memory”. Lisäksi Japanin version kappaleet on eri järjestyksessä. Kappaleessa ”Black Night” vierailee Edguy-yhtyeen perustajajäsen, saksalainen Tobias Sammet. Kappale *Stay* julkaistiin jo vuonna 2008 olevalla *[[H.E.A.T (albumi)|H.E.A.T]]* -debyyttialbumilla, mutta tämä on vuoden 2010 versio. Albumin kansitaiteen on suunnitellut toinen kitaristi Eric Rivers. Yhtye aloitti kahden viikon pituisen *Freedom Rock European Tour* -kiertueen, jolla yhtye esitti uusia kappaleita.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Kenny Leckremo – laulu
* Dave Dalone – kitarat, taustalaulu
* Eric Rivers – kitarat, taustalaulu
* Jimmy Jay – basso, taustalaulu
* Jona Tee – kosketinsoittimet, taustalaulu
* Crash – rummut

+

* Tobias Sammet – laulu (kappale 2)

## Arvostelut
* Angry Metal Guy: 
* Dangerdog: 
* Metal Temple: 

## Lähteet

## Aiheesta muualla
Ensimmäinen arvostelu uudesta Freedom Rock -albumista: (http://www.melodic.net/reviewsOne.asp?revnr=8590).
Derbi Senda DRD Pro

**Derbi Senda DRD Pro** on vuonna 2006 julkistettu Derbin valmistama 50-kuutioinen mopomalli. Mopossa on pro-link-takajousitus 250mm joustovaralla sekä vahvistettu alumiinirunko.

## Eroa muihin Senda-malleihin
Derbi Senda DRD Pro:ssa on muista malleista poiketen 17,5mm kaasutin, jossa 68 pääsuutin, jolla huippunopeutta kertyy noin 51-55 km/h vakiona. Tehoputkella, oikealla suuttimella ja oikeilla välityksillä nopeutta voidaan saada jopa 70-90 km/h.

## Tekniset tiedot
### SM-malli

### R-malli

## Aiheesta muualla
* Derbi.fi

## Lähteet
* Derbi Senda DRD Pro
Guerlain

**Guerlain** on ranskalainen parfyymin valmistaja, jonka perusti Pierre François Pascal Guerlain vuonna 1828. Guerlainista tuli vuonna 1853 hovihankkija, kun se kehitti tuoksun *Eau de Cologne impériale* Napoleon III:n puolisolle keisarinna Eugénielle. Muita Guerlainin tuoksuja ovat muun muassa *Heure bleue* (1912), *Mitsouko* (1919) ja *Shalimar* (1925).

Viimeinen suvun edustaja Jean-Paul Guerlain nousi johtoon vuonna 1959. Hän loi parfyymit *Samsara* ja *Nahema*.  Vuonna 1994 Guerlainin osti luksusfirma Moët Hennessy Louis Vuitton (LVMH).

## Lähteet
Luettelo Ruotsin kauppaloista

Tämä artikkeli on **luettelo Ruotsin kauppaloista** eli niistä Ruotsin paikkakunnista, jotka joskus ovat olleet kauppaloita.

Luettelossa mainittu kauppala on lakannut olemasta silloin kun se on muutettu kaupungiksi, liitetty osaksi jotain kaupunkia tai toista kauppalaa, tai liitetty johonkin kuntaan. Vuoden 1971 kuntauudistuksessa Ruotsissa siirryttiin yhtenäiseen kuntamuotoon, joten kaupungit ja kauppalat lakkautettiin.

Seuraavassa luettelossa on ensimmäisenä kauppalan mahdollinen vaakuna ja sitten kauppalan nimi. Jos kauppala muutettiin myöhemmin kaupungiksi, niin siinä tapauksessa vaakuna on jätetty pois. Kaikilla kauppaloilla ei ollutkaan omaa vaakunaa (vaakunan paikalla ). Kolmannessa ja neljännessä sarakkeessa on mainittu kunta ja lääni, jonka alueella kauppala nykyään sijaitsee. Niiden jälkeen on mainittu kauppalan perustamisvuosi ja mahdollinen kauppalana olon päättymisvuosi. Luettelossa ei ole erikseen mainittu kauppalana olon päättymisvuotta, jos se johtuu yhteen kuntamuotoon siirtymisestä vuonna 1971. Huomautukset-sarakkeessa on mainittu, jos kauppala on liitetty johonkin toiseen kuntayksikköön jo ennen kaikkien kauppaloiden lakkauttamista.

Artikkelin lopussa on kartta luettelon kauppaloiden sijainnista. Siinä eivät ole mukana ne kauppalat, jotka muutettiin kaupungeiksi.

## Ruotsin kauppalat

## Sijaintikartta
Seuraava kartta kuvaa Ruotsin kauppaloiden ja epäitsenäisten kauppaloiden sijaintia. Karttaan ei ole otettu mukaan sellaisia kauppaloita, jotka myöhemmin muutettiin kaupungeiksi. Kaikki kauppalat eivät myöskään ole olleet olemassa samanaikaisesti.

## Katso myös
* Epäitsenäinen kauppala
Olematon muodonvaihdos

**Olematon muodonvaihdos** on alkeellisin muodonvaihdoksen tyyppi. 

Olemattomassa muodonvaihdoksessa munasta kuoriutuvat toukat eli nymfit ovat samanlaisia kuin aikuiset yksilöt, joskin pienikokoisempia eivätkä sukuelimet ole toimintakykyiset. Toukan kasvaessa se luo nahkansa useita kertoja kasvaen, mutta ulkoasussa ei yleensä tapahdu muita muutoksia kuin joidenkin ruumiin ulokkeiden jaokemäärän kasvamista. Keskeisenä erotuksena vaillinaiseen muodonvaihdokseen, myös aikuinen eläin luo nahkansa toukan tapaan. Tällöin eläimessä ei kuitenkaan yleensä tapahdu ulkoisia muutoksia lukuun ottamatta katkenneiden raajojen tai muiden ulokkeiden kasvamista takaisin.

Hyönteisillä olematon muodonvaihdos esiintyy vain toukkasukahäntäisillä ja siimahäntäisillä. Sen läpikäyvät myös esihyönteiset, kaksisukahäntäiset ja hyppyhäntäiset. Lisäksi hämähäkkien muodonvaihdos on olematon.
Tekstiilitaide

**Tekstiilitaide** on erilaisten tekstiilimateriaalien, ja -tekniikoiden yhdistelmästä usein käsityönä syntyvää perinteistä tai uutta luovaa taidetta. Pääasiassa käytetään kangasmateriaaleja, mutta tekstiilitaiteessa taiteellisiin käsitöihin ja taideteoksiin voidaan yhdistää myös melkein mitä tahansa muita materiaaleja: paperimassaa, paperinarua, kiviä, metallia ja niin edelleen kuten yleensäkin taideteoksissa. 

Tekstiilitaideteokset voivat olla muun muassa vaatteita, ryijyjä, tilkkutöitä ja ne voivat olla valmistettu esimerkiksi punomalla, solmimalla, ompelemalla, kutomalla, virkkaamalla, liimaamalla, niittaamalla tai neulomalla. Ne ovat taideteoksia, joiden yhdistävänä tekijänä on jokin taidekäsityöhön liittyvä ominaisuus. Koko voi vaihdella miniatyyristä monumentaalitaiteeseen.

Työt voivat olla perinteisiä käyttövaatteita, kenkiä, laukkuja, koruja tai esteettisin perustein valmistettuja teoksia, joilla ei ole suoranaisia käyttöominaisuuksia muuten kuin taideteoksena. Myös kirkkotekstiilit ovat tekstiilitaidetta ja taidekäsityötä. Niitä ovat kasukat, stolat, alttarivaatteet, kirjaliinat ja kalkkiliinat.   

Tekstiilitaiteilijoista suurin osa on naisia. Tekstiilitaiteilijoita on koulutettu Suomessa jo 86 vuoden ajan Alaa voi opiskella muun muassa Helsingissä Aalto-yliopiston taiteiden ja suunnittelun korkeakoulussa tekstiilitaiteen sekä vaatesuunnittelun ja pukutaiteen koulutusohjelmissa. Ensimmäiset tekstiilitaiteen tohtorit ovat valmistuneet 2000-luvulla taidekouluista myös Suomessa.

Tekstiilitaiteilijat Texo ry on antanut vuodesta 1981 lähtien tunnustuspalkinnon Vuoden tekstiilitaiteilijalle.

## Historia
Solmuja sitomalla tehdyt köynnöksistä ja muista kasvimateriaaleista tehdyt teokset, joihin on lisätty eläinten karvoja, ovat todennäköisesti vanhinta tekstiilitaidetta. Niitä tehtiin jo kivikaudella. Muinaisessa Egyptissä koristeltiin tunikoita pitsimäisillä kudoksilla ja kirjonnalla, jossa käytettiin silkki-, hopea- ja kultalankoja. Varhaisimmat tiedot kirjonnasta ovat peräisin ajalta noin 3500-4000 vuotta sitten Kiinasta. Varhaisin kankaanpainanta alkoi Aasiassa, missä ensimmäiset tunnetut painolevyt tehtiin puusta 900-luvulla jkr. Ensimmäinen painotekniikka oli leimasinpainanta ja ensimmäiset painovärit olivat maavärejä. Euroopassa alettiin käyttää kohopainotekniikkaa 1100-luvulla. 1700-luvulla syntyi syväpainotekniikka, jossa painasimet ovat kuparisia.

## Katso myös
* Tekstiilitaiteilijat

## Lähteet

  

## Kirjallisuutta
* 
* 
* 
* 
* 
* 
*
Volyymisota

**Äänenvoimakkuussodaksi** tai **volyymisodaksi** () kutsutaan tapaa, jolla äänilevyt ja musiikkikappaleet masteroidaan mahdollisimman kovaäänisiksi ja vähennetään siten niiden dynamiikkaa.

## Taustaa
Ilmiön taustalla on monia tekijöitä, mutta se on lähtöisin CD-levyn ja sitä myötä sähköisessä muodossa olevan musiikin suosion kasvusta. Koska CD-julkaisujen myötä nauhoituksia eivät enää koskeneet analogisten medioiden kuten vinyylilevyjen ja kasettisoittimien fyysiset rajoitteet, äänenvoimakkuutta pystyttiin kasvattamaan aina äänen säröytymiseen asti. Ajan myötä tapa yleistyi levy-yhtiöiden keskuudessa, koska kukaan ei halunnut kuulostaa kilpailijaansa hiljaisemmalta. Samanaikainen kehitys musiikin kuuntelutottumuksissa vähensi musiikin kuuntelijoiden kiinnostusta aiheeseen: äänenlaatu jää toissijaiseksi, kun kuuntelu tapahtuu kannettavan tietokoneen kaiuttimilla tai korvakuulokkeilla meluisalla kadulla. Musiikkitallenteiden tuotannossa tekninen henkilökunta ymmärtää äänekkyyden kasvattamisen vaikutuksen äänitteen laatuun, mutta päättävät henkilöt kiinnostuvat enemmän myynnistä.

Monet levyalan ammattilaiset, kuten Alan Parsons, Geoff Emerick, Doug Sax ja Steve Hoffman ovat tuominneet tavan. Bob Dylan on sanonut uusien levyjen olevan ”kuin kohinaa”. Monesti artisti itse ei voi edes vaikuttaa levyn äänenvoimakkuuteen masterointivaiheessa.

Kuuluisan poikkeuksen nykytrendiin teki Guns N’ Roses: yhtyeen jäsenet valitsivat julkaistavaksi kaikista dynaamisimman version levystään *[[Chinese Democracy]]*.

Euroopan yleisradiounioni on antanut suosituksen EBU R 128 äänenvoimakkuuksista.

## Esimerkkejä
Muun muassa Metallican *[[Death Magnetic]]* -albumia on kritisoitu kovasti huonosta äänenlaadustaan. Albumin *[[Guitar Hero]]* -versiossa vastaavia ongelmia ei ole huomattu, koska siinä kaikki soitinraidat ovat pelin mekaniikasta johtuen erillisiä ja ne lähetettiin pelin julkaisijalle ennen jälkikäsittelyä. Muita voimakkaasti kritisoituja albumeita ovat olleet esimerkiksi Red Hot Chili Peppersin *[[Californication]]*, Christina Aguileran *[[Back to Basics]]*, Rushin *[[Vapor Trails]]* ja Bob Dylanin *[[Modern Times]]*.
## Lähteet

## Aiheesta muualla

* Selventävä video Youtube-palvelussa
* Turn Me Up! -organisaatio
* Dynamic Range Database
Juuri (ravintola)

**Juuri** oli vuosina 2004–2021 toiminut ruokaravintola Helsingissä. Sen omistivat Ilja Björs ja Jarkko Myllymäki. Suomen Gastronomien Seura nimesi sen vuoden 2010 ravintolaksi. Ravintolan tunnusmerkkejä olivat lähiruoka ja uusyksinkertaisuus. Ravintola haettiin konkurssiin helmikuussa 2021.

## Lähteet

## Aiheesta muualla
*Juuri.fi
Benjamin Conz

**Benjamin Conz** (s. 13. syyskuuta 1991 Saint-Ursanne, Sveitsi) on sveitsiläinen jääkiekkomaalivahti, joka torjuu NLA-joukkue HC Ambrì-Piottassa.

## Ura
Conz on HC Ajoien kasvatti. Hän pelasi ensimmäiset miesten pelinsä kaudella 2008–2009 HC Servette Genèvessä, jolloin hän sai tililleen 21 ottelua. Kaudella 2009–2010 Conz pelasi lainalla SCL Tigersin riveissä 20 ottelua ja seuraavalla kaudella 46 ottelua. SKA Pietari varasi hänet numerolla #185 .

Servette lainasi lähet kaudeksi 2011–2012 HC Luganoon. Hänellä olisi ollut vielä tämän jälkeen vuosi jäljellä sopimusta Servetten kanssa, mutta joukkue purki sopimuksen. Kaudeksi 2012–2013 Conz siirtyi kolmivuotisella sopimuksella Fribourg-Gottéroniin. Kaudella 2017–2018 hän siirtyi HC Ambrí Piottaan.

## Maajoukkue
Conz torjui alle 18-vuotiaiden MM-kilpailuissa vuosina 2008 ja 2009. Hän edusti Sveitsiä myös alle 20-vuotiaiden MM-kilpailuissa 2010. Conz valittiin kisojen parhaaksi maalivahdiksi ja tähdistökentälliseen. Hän torjui Sveitsin kisojen neljänneksi. Toistamiseen hän torjui nuorten kisoissa vuonna 2011.

## Lähteet
*
*
*
### Viitteet
Yhtäläissuoniset perhoset

**Yhtäläissuoniset perhoset** (Exoporia) on pieni, suhteellisen alkeellisten perhosten muodostama osalahko. Lajit eroavat muista perhosista siten, että sekä etu- että takasiipien siipisuonitus on samanlainen. Lisäksi naaralla on kaksi sukuaukkoa muttei niitä yhdistävä siementiehyttä, toisin kuin aitoperhosilla. *[[Mnesarchae]]*-suvun seitsemän lajia ovat endeemisiä Uudessa-Seelannissa, mutta juuriperhosmaisia tavataan laajalti muualla maailmassa. Suomessa ryhmän lajeja on tavattu seitsemän.

## Lähteet
Motion Builder

**Autodesk Motion Builder** on animaatio- ja peliteollisuudessa laajasti käytetty 3D-hahmoanimointi-ohjelma. Ohjelma tukee Mayasta sekä 3ds Maxista tuotuja hahmoja. Ohjelma tukee motioncapture-teknologiaa. Ohjelmassa on myös valmiita liikkeitä hahmojen käyttöön. Ohjelma on maksullinen.
Meksikon ympäristöpolitiikka

**Meksikon ympäristöpolitiikka** kertoo Meksikoin ympäristöpolitiikasta. Ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.

## Vesi
Mexican Center of Environmental Law (CEMDA) mukaan öljyteollisuus pilaa vesistöjä. Meksikon suurin öljy-yhtiö on  PEMEX. Coatzacoalcos joen veden laadussa on ollut parannettavaa.

## Laki
The General Law of Ecological Equilibrium and Environmental Protection (Ley General del Equilibrio Ecológico y la Protección al Ambiente, or LGEEPA) hyväksyttiin vuonna 1988. Lakia on päivitetty useamman kerran, mukaan lukien vuonna 2008. 

## Luonnonsuojelualueet
Luonnonsuojelualueisiin Sisältyy La Malinchen, Ixtacihuatl-Popocatépetlin, Zoquiapán Reservatin, Bosencheven, Cofre De Peroten ja Chacahuan laguuni kansallispuistot.

## Katso myös
* Kestävä kehitys alueittain ja maittain
* Luettelo_maailmanperint%C3%B6luettelon_kohteista_Amerikassa#Meksiko
 

## Lähteet
Ioffe-instituutti

**Ioffe-instituutti** () on Pietarissa sijaitseva suuri, Venäjän tiedeakatemian alainen teknillisen fysiikan tutkimuslaitos.  Se perustettiin Petrogradissa vuonna 1918 ja oli keskeinen Neuvostoliiton fysiikan tutkimuksessa. Abram Ioffe johti laitosta 1930-luvulta kuolemaansa 1960 asti.

Instituutissa on viisi osastoa
* Nanofysiikan keskus
* Puolijohde-elektroniikka
* Puolijohdefysiikka
* Plasmafysiikka, atomifysiikka ja astrofysiikka
* Dielektristen materiaalien ja puolijohteiden fysiikka

## Aiheesta muualla

* Ioffe-instituutin sivusto
Auguste de Montferrand

**Auguste de Montferrand** (koko nimeltään *Henri Louis Auguste Leger Ricard de Montferrand*, ; 24. tammikuuta 1786 Pariisin esikaupunki Chaillot – 10. heinäkuuta (J: 28. kesäkuuta) 1858 Pietari) oli Venäjällä toiminut ranskalainen arkkitehti. Hänen työnsä edustavat siirtymävaihetta myöhäisestä klassismista eklektismiin.

Montferrandin isä oli ratsastuksen opettaja ja isoisä insinööri. Hän opiskeli polyteknisessä koulussa sekä arkkitehtien Charles Percier’n ja Pierre Fontainen johdolla Pariisissa. Ennen siirtymistään Venäjälle Montferrand työskenteli arkkitehti Pierre-Alexandre Vignonin alaisuudessa Pariisin La Madeleine -kirkon rakennus- ja suunnittelutöissä.

Aleksanteri I kutsui Montferrandin Pietariin, jossa hän toimi hoviarkkitehtina vuodesta 1816 lähtien. Hänen merkittävimpiä töitään ovat Iisakinkirkko, jonka rakentamista hän johti vuodesta 1818, sekä Palatsiaukion keskellä seisova Aleksanterin pylväs (1829–1834). Montferrand suunnitteli myös asuintaloja, Talvipalatsin sisätiloja ja johti Nižni Novgorodin markkina-alueen rakentamista 1850-luvulla.

## Kuvagalleria

Kuva:Saint Isaac's Cathedral in SPB.jpeg|Iisakinkirkko.
Kuva:Saint-Pétersbourg - Isaac (09).jpg|Iisakinkirkko, sisäkuva.
Kuva:Montferrand dome design.jpg|Iisakinkirkon kupolin rakennepiirustus.
Kuva:SPB Alexander's column and General Stuff 1890-1900.jpg|Aleksanterin pylväs palatsiaukiolla.
Kuva:Hôtel Demidoff restauré par A de Montferrand.jpg|Demidovin talo.


## Lähteet
*Curl, James Stevens: Dictionary of architecture. Oxford University Press 1999. 
### Viitteet

## Aiheesta muualla

* Auguste de Montferrand Pietari-tietosanakirjassa
Vuoden ravintola

**Vuoden ravintola** on tunnustus, jonka Suomen Gastronomien Seura on vuodesta 1985 alkaen myöntänyt ansioituneelle ravintolalle. 

## Luettelo tunnustuksen saaneista ravintoloista
Vuoden ravintolaksi on nimetty seuraavat ravintolat:
Mikäli ravintola on saanut kansainvälisesti tunnetun Michelin-tähti -tunnustuksen, on sen kohdalla merkintä .

## Gastronomien arviointiprosessista

Vuoden ravintola on Suomen Gastronomien Seuran antama huomionosoitus, joka ei välttämättä kohdistu Suomen parhaaseen ravintolaan. Valituksi tullut ravintola edustaa valinnan tehdeiden mielestä kokonaisuutena mainiosti gastronomisia arvoja, osaamista ja asiakkaan huomioimista. Seura arvostaa hyvistä raaka-aineista hyvin valmistettua omaleimaista ruokaa, hyvää palvelua, hyvää hinta-laatusuhdetta, tasaista laatua ja asiakkaan arvostamista. 

Ravintola ei ole tähdenlento, vaan toiminut samalla liikeidealla mielellään jo muutaman vuoden taloudellisesti kannattavasti. Lounaalla, illallisella ja juhlapäivinä avoinna oleminen lasketaan eduksi, samoin keittiömestarin ja salin puolesta vastaavien pitkäjänteinen sitoutuminen ravintolaan.

Arvioita tehdessä gastronomit tarkastelevat kuutta eri gastronomista osaamisaluetta. Painoarvoltaan tärkeimmät ovat ruoan herkullisuus ja keittotaidon korkealuokkaisuus, mutta lähes yhtä tärkeänä painotetaan palvelun laatua, salityöskentelyä ja ravintolan juomavalikoimaa. Arvioinnissa huomioidaan myös, miten ravintola on kehittänyt suomalaista ruoka- ja ravintolakulttuuria, sekä millainen ravintolan sisustus ja ilmapiiri on. Arvioitavana on lähes 70 yksityiskohtaa.

Arviointikäynnistä kirjoitetaan raportti ja ravintolan tasokkuus edellä mainituilla kuudella osa-alueella pisteytetään asteikolla 1–10. Arviointikäynnin lisäksi myös muut kokemukset kyseisestä ravintolasta otetaan huomioon. Pisteytyksen avulla finaaliin valitut ravintolat saadaan järjestykseen. Piste-erot ovat usein pieniä, jolloin valinta-keskustelussa kiteytetään kärkiravintoloiden perustelut. Poikkeavat näkemykset ja kokemukset käydään huolella läpi päätöstä tehdessä.

## Lähteet
Masoud Shojaei

**Masoud Soleimani Shojaei**, yleensä vain **Masoud** () (s. 9. kesäkuuta 1984 Šīrāz) on iranilainen jalkapalloilija ja jalkapallovalmentaja. Hän oli pelipaikaltaan hyökkäävä keskikenttäpelaaja. Hän pelasi seuraurallaan kotimaansa lisäksi Arabiemiraateissa, Qatarissa, Espanjassa ja Kreikassa. Hän pelasi Iranin maajoukkueessa 87 maaottelua vuosina 2004–2019. Hän toimi Iranin pääsarjassa pelaavan Havadarin päävalmentajana joulukuusta 2023 kesäkuuhun 2024.

## Seurajoukkueura
Edustettuaan kotimaansa seuroja Sanat Naftia ja Saipaa Masoud siirtyi vuonna 2006 Arabiemiraatteihin Al-Sharjahin joukkueeseen. Hän pelasi siellä kahden vuoden ajan, minkä jälkeen hän siirtyi espanjalaiseen Osasunaan. Kahdella ensimmäisellä Espanjan-kaudellaan hän pääsi runsaasti pelaamaan; hän pelasi avauskaudellaan La Ligassa 33 ottelua, joissa hän teki kolme maalia, ja toisella kaudella 36 ottelua, joissa hän teki kaksi maalia. Hän pelasi La Ligassa kaikkiaan sata ottelua ja teki niissä kahdeksan maalia. Kaudella 2013–2014 hän edusti Espanjan toisella sarjatasolla Las Palmasia. Seuraavat kaksi vuotta Masoud pelasi Qatarissa Al Shahanian ja Al-Gharafan joukkueissa.

Masoud siirtyi kesällä 2016 Kreikkaan, jossa hän edusti vuoden 2017 loppuun saakka Panioniosia ja vuoden 2018 alkupuoliskon AEK Ateenaa. Hän pelasi Kreikan Superliigassa kaikkiaan 53 ottelua, joissa hän teki seitsemän maalia. AEK:ssa hän pelasi yhden Eurooppa-liigan ottelun. Vuonna 2023 päättyneen pelaajauransa viimeiset vuodet Masoud edusti kotimaassaan Tractoria, Nassajia ja Havadaria. Kaudella 2020–2021 hän toimi Tractorin pelaaja-valmentajana.

## Maajoukkueura
Masoud teki ensiesiintymisensä Iranin maajoukkueessa marraskuussa 2004 MM-karsintaottelussa Laosia vastaan. MM-kilpailuissa 2006 hän pelasi viimeisessä alkulohko-ottelussa Angolaa vastaan päästyään 13. peliminuutilla kentälle loukkaantuneen Mohammad Nosratin tilalle. MM-kilpailuissa 2014 hän pääsi ensimmäisessä alkulohko-ottelussa vaihdosta kentälle ja pelasi kaksi muuta ottelua avauskokoonpanossa. MM-kilpailuissa 2018 hän pelasi avauskokoonpanossa joukkueen kapteenina yhden ottelun. Hän pelasi viimeisen maaottelunsa marraskuussa 2019. Hän teki maaotteluissaan kahdeksan maalia.

## Lähteet
* Esittely Osasunan virallisella kotisivustolla  

### Viitteet
Nikolai Morozov

**Nikolai Aleksandrovitš Morozov** (, 7. heinäkuuta (J: 25. kesäkuuta) 1854 nykyisen Jaroslavlin alueen Nekouzin piirin Borok – 30. heinäkuuta 1946 Borok) oli venäläinen vallankumouksellinen narodnikki, kirjailija ja tiedemies.

Nikolai Morozov oli kartanonherran ja maaorjanaisen poika. Vuonna 1874 hän liittyi tšaikovskilaiseen narodnikkikerhoon ja levitti vallankumouksellista propagandaa talonpoikien keskuuteen. Saman vuoden lopulla hän matkusti Geneveen. Palattuaan Venäjälle hänet pidätettiin, mutta vapautettiin ns. 193:n oikeudenkäynnissä. Vuonna 1878 Morozov liittyi Zemlja i voljaan ja toimi vuodesta 1879 lähtien Narodnaja voljan toimeenpanevan komitean jäsenenä. Seuraavan vuoden alussa hän matkusti ulkomaille ja tutustui Lontoossa Karl Marxiin. Yrittäessään palata laittomasti Venäjälle hän joutui pidätetyksi. Ns. 20:n oikeudenkäynnissä vuonna 1882 Morozov tuomittiin elinkaudeksi vankeuteen. Hän kärsi rangaistusta Pähkinälinnan vankilan eristyssellissä vuoteen 1905 saakka.

Morozovin ensimmäinen runokokoelma *Iz-za rešetki* (”Ristikon takaa”) julkaistiin Genevessä vuonna 1877. Hänen Pähkinälinnan vankilassa kirjoittamansa vallankumousrunot julkaistiin kokoelmina *Iz sten nevoli* (”Vankilan seinien sisältä”, 1906) ja *Zvjozdnyje pesni* (”Tähtien lauluja”, 1910). Jälkimmäisen kirjan takia Morozov sai vuonna 1911 vuoden pituisen vankilatuomion. Muistelmateos *Povesti mojei žizni* (”Elämäni tarinat”, 1916–1918) kertoo Venäjän vallankumousliikkeen historiasta. Vuodesta 1918 lähtien aina kuolemaansa saakka Morozov toimi Lesgaftin luonnontieteellisen instituutin johtajana. Hän on kirjoittanut lukuisia tutkimuksia eri tieteenaloilta. Morozovin etupäässä astronomisiin ilmiöihin perustuvat yritykset tulkita uudelleen ihmiskunnan ja kristinuskon historiaa ovat tieteellisesti kestämättömiä. Nikolai Morozov oli ensimmäinen venäläinen tiedemies joka teoksessaan "Христос. История человечества в естественнонаучном освещении" alkoi epäillä, että perinteisissä historiallisissa aikajanoissa on niin sanotusti ilmaa välissä eli maailmanhistoria olisikin oletettua lyhyempi. Morozov päätteli, että Jeesuksen historiallinen prototyyppi oli Basileios Suuri ja että Jeesus ristiinnaulittiin vuonna 368. Morozovin jälkeen samaan asiaan paneutui venäläinen matemaatikko Anatoli Fomenko, joka siirsi historiankirjoitusta vielä seitsemänsataa vuotta lisää (*[[Uusi kronologia]]*). 

Nikolai Morozovin mukaan on nimetty pikkuplaneetta Morosovia, kuun kääntöpuolen kraatteri sekä Leningradin alueen Seuloskoin piirissä sijaitseva Pähkinälinnan ruutitehtaan taajama. Hänet on palkittu Leninin ja työn punaisen lipun kunniamerkeillä.

## Lähteet
GIRD-X

**GIRD-X** oli vuodesta 1928 alkaen kehitetty toinen neuvostoliittolainen raketti, jossa käytettiin nestemäistä ajoainetta. Sen kehittivät GIRD-organisaatiossa toimivat Sergei Koroljov ja Fridrih Tsander. Se oli GIRDin 10. projekti.  

Moottorin massa oli 29,5 kg, josta 8,3 kg ajoainetta. Ajoaine oli 78 prosenttista etyylialkoholia ja nestehappea. Se tuotti 885 N työntövoiman. Sen ominaisimpulssi oli 1590–1715 Ns/kg.

Ensilento tapahtui 25. marraskuuta 1933 Nahabinossa, ja sen aikana kone nousi 150 metrin korkeuteen. 

## Aiheesta muualla
*Encyclopedia Astronautica: Gird-X (englanniksi)
*Fliegerkalender der DDR 1985: *Peter Stache: Die ersten sowjetischen Flüssigkeitsraketen der GIRD*
Andrei Mihailov

**Andrei Aleksejevitš Mihailov** (, 1773–1849) oli venäläinen klassismin ajan arkkitehti. Hänestä käytetään usein nimitystä ”Mihailov Toinen” erotuksena veljestään, arkkitehti Aleksandr Mihailovista.

Andrei Mihailov opiskeli Pietarin taideakatemiassa vuosina 1779–1794. Vuonna 1800 hänet nimitettiin akateemikoksi, vuodesta 1808 lähtien hän toimi akatemian professorina ja vuosina 1823–1831 sen rehtorina. Mihailovin tärkeimpiä töitä Pietarissa ovat Pyhän Katariinan kirkko Vasilinsaarella, Sadovaja-kadun komendantinvirasto sekä Jusupovin ja Bobrinskin palatsien uudelleen rakentaminen. Vuosina 1821–1825 Mihailov osallistui Iisakinkirkon suunnitteluun.

## Lähteet

## Aiheesta muualla
* Andrei Mihailov Pietari-tietosanakirjassa
Nassim Akrour

**Nassim Akrour** (, s. 10. heinäkuuta 1974 Courbevoie, Ranska) on ranskalais-algerialainen jalkapalloilija, pelipaikaltaan hyökkääjä. Hän edustaa Ligue 2:ssa pelaavaa Istresia.

## Maajoukkueura
Akrour on edustanut Algeriaa vuosien 2002 ja  2004 Afrikan-mestaruuskisoissa. Hän teki ensimmäisen maajoukkuemaalinsa ystävyysottelussa Beniniä vastaan 14. tammikuuta 2002.

## Aiheesta muualla
* Nassim Akrour profiili LFP:ssä 
* national-football-teams.com
Nikita Muravjov

**Nikita Mihailovitš Muravjov** (; 30. heinäkuuta (J: 19. heinäkuuta) 1796 Moskova – 10. toukokuuta (J: 28. huhtikuuta) 1843 nykyisen Irkutskin alueen Irkutskin piirin Urikin kylä) oli venäläinen upseeri ja dekabristi.

Nikita Muravjov opiskeli Moskovan yliopistossa. Vuodesta 1813 lähtien hän palveli armeijassa, osallistui taisteluihin Dresdenin ja Leipzigin lähellä ja asui myöhemmin Pariisissa. Muravjov oli yksi dekabristien *Sojuz spasenija* ja *Sojuz blagodenstvija* -järjestöjen perustajista ja kuului pohjoisen dekabristiseuran johtoon. Hän kannatti tasavaltalaista valtiojärjestystä ja laati ehdotuksen Venäjän perustuslaiksi.

Dekabristikapinan aikana Muravjov oli maaseudulla, mutta joutui pian vangituksi ja suljetuksi Pietari-Paavalin linnoitukseen. Hän sai kuolemantuomion, joka muutettiin 20 vuoden pakkotyörangaistukseksi. Hän oli rangaistusvankina Nertšinskin kaivoksilla ja vuodesta 1835 lähtien karkotettuna Irkutskin läänissä.

## Lähteet